У Беларускім дзяржаўным універсітэце культуры і мастацтваў упершыню выпусцілі балетмайстраў сучаснага танца. Абарона іх творчых прац прайшла ў выглядзе публічнага канцэрта-спектакля PRO на сталічнай пляцоўцы ОK16 — па квітках і з поўным аншлагам. Прычым арганізацыйныя клопаты ўзяў на сябе магістрант іншай кафедры — менеджмента сацыякультурнай дзейнасці. Так што вынік можна назваць плёнам міждысцыплінарнага супрацоўніцтва.